স্টাফ রিপোর্টার ॥ এমপি আমাতুল কিবরিয়া কেয়া চৌধুরী তাঁর নিজ এলাকা নবীগঞ্জ উপজেলার পানিউমদা ইউনিয়নের বুুড়িনাও হতে খাগাউড়া রইছগঞ্জ রাস্তা নির্মাণ কাজ উদ্বোধন করেছেন। পরিদর্শনকালে পিতার স্মৃতিচারণ করতে গিয়ে তিনি বলেন, বাহুবলের খাগাউড়া আর নবীগঞ্জের পানিউন্দার মাঠে-ঘাটে আমার আব্বা কমান্ড্যান্ট মানিক চৌধুরীর শৈশব কেটেছে। এ এলাকার মাটিতে আমার শেকড় গাঁথা। তাই এখানকার উন্নয়নের জন্য সর্বদা আমার মন টানে। কেয়া চৌধুরী আরও বলেন, আমি এমপি হবার পর প্রথম যে রাস্তার উপর ডিও প্রদান করেছিলাম সেটি ছিল পানিউমদা বুড়িনাও হইতে বাহুবল এলাকার খাগাউড়া গ্রামের রইছগঞ্জ বাজার পর্যন্ত রাস্তা নির্মাণ। আজ এই রাস্তার কাজ শুরু করতে পেরে, আমার চেয়ে আনন্দিত আর কেউ নেই। এছাড়াও খাগাউড়া গ্রামের আশে-পাশের গ্রামের সাথে যোগাযোগ উন্নত করতে বাহুবলের ...